**יהודית ניסים, נולדה בארץ ישראל,**

**לפני קום המדינה בשנת 1947**

תלמידה מלווה ליטל אבזוב

**השם:**

קוראים לי יהודית מפני שאימא שלי אהבה את השם, שם המשפחה שלי לפני שהתחתנתי הוא סימן טוב אבל לאחר שהתחתנתי שיניתי את שם המשפחה שלי לניסים ואני מאוד שלמה עם השינוי מפני שקרו לי הרבה ניסים.

**הלידה ומקום הלידה:**

נולדתי בארץ לפני קום המדינה בממשלת פלשתינה. נולדתי בתאריך: 28/5/47 בילדותי היינו מסתפקים במועט וקיבלנו כל מה שיש.

**המיקום המשפחה:**

אני נולדתי הכי קטנה, הילדה הכי מפונקת. גדלתי עם אחים שלי יותר מאשר עם ההורים שלי, כי הם עבדו בהרבה עבודות ואחים שלי היו מפנקים אותי יותר בגלל שהייתי ילדה קטנה יותר מהם. אהבתי אותם כל כך ואהבתי את ההורים שלי מאוד. אף פעם ההורים לא היו מתעצבנים עלינו וכשגדלנו, היינו הולכים לעזור לאמא שלי בעבודות. היא הייתה מנקה אז היינו עוזרים לה לנקות את הבתים שהיא הייתה מנקה.

**ילדות:**

נולדתי בירושלים וגדלתי בתל אביב, אני הכי מאושרת שגדלתי אצל ההורים המופלאים שלי והאחים המופלאים. כשהתחתנתי עם בעלי הבאנו ילדים ואז הוא עזב אותי ולקח את כל החסכונות שלי ושל המשפחה שלי, ואני גידלתי את הילדים שלי לבד בלי עזרה לחמתי עליהם כדי שילכו ללמוד, כדי שישכילו. אני לא הייתי בתיכון, כשאני הייתי צריכה לעלות לתיכון לא יכולתי מפני שלהורים שלי לא היה כסף להכניס אותי לתיכון, רק העשירים היו יכולים להיכנס לתיכון וללמוד. אז אני לחמתי מאוד בשביל שהילדים שלי יוכלו ללמוד בתיכון וללמוד באוניברסיטה , וברוך ה' הילדים שלי כבר פרופסורים ומורים בארצות הברית ואני מאוד גאה בהם יש לי נכדים ואני לא מפספסת אף דקה בלי לראות אותם אני מאוד אוהבת אותם ואני מאוד אוהבת את המשפחה שלי.

**תחביבים ומנהגי ילדות:**

אהבתי לטייל כל הזמן, אני עדיין אוהבת לטייל, אני אוהבת לשמוע מוזיקה ולהיות בחברה, אף פעם לא להיות לבד! אני אוהבת לקרוא ספרים כל הזמן, ספרים שמשכילים אותי יותר ויותר כל הזמן. האירועים החשובים והזכורים לי מהילדות הם החגים במשפחה והחתונות של משפחתי הם תמיד היו כל כך מיוחדות.

**שירי ילדות:**

אהבתי את כל השירים שקשורים לארץ ישראל, אני מאוד אוהבת את ארץ ישראל. את שירי הילדות שלי אני משמיעה לנכדים שלי ולילדים שלי הייתי שרה אותם. אני מקפידה ללכת לכל המסיבות של הנכדים שלי, מסיבות גן, מסיבות סיום בית-ספר, אני מאוד אוהבת לקחת חלק מהמשפחה שלי.

**משחקים:**

בתקופתי הייתי משחקת קלאס, גוגואים, גולות, חמש אבנים וחבל תמיד הייתי משחקת עם אחיות שלי או עם חברות שלי ומאוד הייתי נהנית לשחק במשחקים אלו.

**לימודים:**

למדתי בגן ילדים, אני זוכרת שהיו נותנים לנו מגרפות בשביל לסדר ופעם אחת המגרפה נפלה על האף שלי לצערי זה הזיכרון שלי מהגן. למדתי בבית ספר יסודי התקווה שבתל אביב בשכונת התקווה, מאוד אהבתי ללמוד ביסודי, אהבתי את המורות ואת כולם והייתי מאוד מאושרת!. לצערי הרב להורים שלי לא היה כסף לרשום אותי ולכן הלכתי ללמוד בבית ספר מקצועי לתפירה ביפו.

**בגרות:**

האירוע הכי משמח שאני זוכרת מהבגרות שלי היה כל השמחה של המשפחה, האחווה והכיף, האירועים והמשפחתיות. לאחים שלי נולדו ילדים ואני מאוד הייתי אוהבת לטפל באחיינים המתוקים שלי. לצערי הרב לא זכיתי להכיר את סבא וסבתא שלי מצד האבא, ולא זכיתי ליהנות מהסיפורים והחברה של סבא וסבתא שלי מצד האימא מפני שהם נפטרו מוקדם בצעירותי.

**תפקידים ומקום עבודה:**

אני למדתי את העבודה שלי בארץ והייתי תופרת. בחרתי במקצוע הזה בגלל שאימא שלי רצתה לעבוד בו והיא לא יכלה אז אני עבדתי בו , והתחלתי להתרגל אליו לאט לאט ולקחתי אותו בתור אומנות בשבילי. עסקתי במקצוע הזה כל חיי עד עכשיו אפילו אני תופרת בגדים למשפחתי, תפרתי לבת שלי שמלה וחליפות הייתי תופרת לבני המשפחה.

**מנהגים ומסורת:** בחגים המשפחתיים אנחנו אוהבים להיות ביחד, עושים קידוש כמו שצריך להיות. לפעמים משפחות מבקרות. וזו האחדות של המשפחה.